सालों तक साथ पढ़ाया, एक ही दिन हुआ अंतिम संस्कार
विदिशा| ग्यारसपुर के हायरसेकंडरी स्कूल में सालों तक साथ नौकरी करने वाले प्राचार्य और लेक्चरर का एक ही दिन अंतिम संस्कार किया गया। दोनों सालों तक साथ स्कूल में कार्यरत रहे। युवराज क्लब रोड तखतमल जैन कॉलोनी निवासी 77 वर्षीय कैलाशचंद्र जैन का शनिवार शाम को निधन हो गया था। वे ग्यारसपुर के हायरसेकंडरी स्कूल में प्राचार्य थे।
उनके साथ ही लेक्चरर रहे आज्ञाराम कॉलोनी निवासी ध्रुवनारायण श्रीवास्तव का निधन रविवार को हो गया। दोनों का अंतिम संस्कार रविवार को किया गया।
दोनों को अलग-अलग, शहर के समाजसेवी विकास पचौरी द्वारा संचालित अंतिम यात्रा सेवा वाहन से बेतवा मुक्तिधाम ले जाया गया। जहां कुछ घंटों के अंतर से दोनों का अलग-अलग अंतिम संस्कार किया गया।
hin_Deva hin_Deva hin_Deva hin_Deva